google/wiki40b huggingface dataset:
Παλαιά γαλλική γλώσσα

Κύρια προέλευση

Ως γλώσσα προέρχεται από την δημώδη λατινική γλώσσα,η οποία από τον 7ο αιώνα και έπειτα εκτόπισε τα κλασικά λατινικά, και κατόπιν εξελίχθηκε στον κοινό πρόγονο όλων των ρομανικών γλωσσών, συμπεριλαμβανομένων των παλαιών γαλλικών.

Γαλατικά

Σε ότι αφορά τις μη λατινικής προέλευσης επιρροές, υπάρχουν κάποιες γαλατικές λέξεις οι οποίες επηρρέασαν το λατινικό λεξιλόγιο και κατα επέκταση και τις παλαιογαλλικές, π.χ. όπως η λέξη caballos (όπου το κλασικό λατινικό equus / ίππος αντικαταστάθηκε με το δημώδες λατινικό caballus το οποίο προήλθε από την γαλατική αντίστοιχη). Υπολογίζεται πως υπάρχουν περίπου 200 λέξεις γαλατικής προέλευσης που εξακολουθούν να υπάρχουν στα σύγχρονα γαλλικά.
Η κελτική γαλατική γλώσσα θεωρείται πως εξακολουθούσε να χρησιμοποιείται έως τον 6ο αιώνα στην Γαλλία, παρά την εκτεταμένη ρομανοποίηση της ευρύτερης περιοχής. Η συνύπαρξη της με την δημώδη λατινική γλώσσα, είχε ως αποτέλεσμα την εισαγωγή λέξεων (όπως το oui / ουί, η λέξη για το ναι), ηχητικές διαφοροποιήσεις υπό την επιρροή των γαλατικών, και επιρροές ως προς την σύζευξη και σειρά των λέξεων.

Φραγκικά

Η προφορά, λεξιλόγιο, και σύνταξη της δημώδους λατινικής γλώσσας η οποία ομιλούνταν στην ρωμαϊκή Γαλατία κατά την ύστερη αρχαιότητα, τροποποιήθηκε από την φραγκική γλώσσα, μορφή της γερμανικής γλώσσας η οποία χρησιμοποιούνταν από τους Φράγκους οι οποίοι εγκαταστάθηκαν στην Γαλατία τον 5ο αιώνα και έως το 530 είχαν κατακτήσει όλη την περιοχή. Η σύγχρονη γαλλική ονομασία για τα γαλλικά (français / φρανσαί) προέρχεται από τους Φράγκους.
Τα παλαιά ολλανδικά θεωρείται επίσης πως συνέτειναν στις διαφορές μεταξύ των βορείων γαλλικών γλωσσών Όιλ, με τις οξιτανικές γλώσσες Ο, καθώς στην βόρεια Γαλλία η γερμανική γλωσσική επιρροή ήταν μεγαλύτερη σε σύγκριση με τις νότιες περιοχές, και οι περιοχές με την γερμανική επιρροή είναι αυτές στις οποίες υπάρχουν οι πρώτες εμφανίσεις της παλαιογαλλικής γλώσσας.

Κείμενα

Η παλαιότερη γνωστή εμφάνιση γραπτού στα παλαιογαλλικά είναι οι όρκοι του Στρασβούργου το 842, συνθήκη όπου ορίζονταν η στρατιωτική συμμαχία μεταξύ του Λουδοβίκου του Γερμανικού και του Καρόλου του Φαλακρού, με το κείμενο της συνθήκης να είναι στην δημώδη λατινική γλώσσα, παλαιά υψηλά γερμανικά, και τα παλαιογαλλικά. Το κείμενο της γαλλικής εκδοχής είναι όπως παρακάτω:
Pro Deo amur et pro Christian poblo et nostro commun salvament, d'ist di en avant, in quant Deus savir et podir me dunat, si salvarai eo cist meon fradre Karlo, et in aiudha et in cadhuna cosa ...
(For the love of God and for the Christian people, and our common salvation, from this day forward, as God will give me the knowledge and the power, I will defend my brother Charles with my help in everything ...)
Επίσης γνωστά είναι τα κείμενα του Ζαν Μποντέλ, Γάλλου ποιητή που έζησε στα μέσα του 12ου με αρχές του 13ου αιώνα, και συνολικά από την χρονική περίοδο 1150–1220 διασώζονται περίπου 100 στίχοι ποιητικών διηγημάτων.Από το 1200 και έπειτα, η τάση ήταν τα διηγήματα να γράφονται σε πεζό λόγο, και πολλά παλαιότερα ποιήματα διασκευάστηκαν κατά τον τρόπο αυτό, ωστόσο η εμφάνιση ποιητικών διηγημάτων συνεχίστηκε έως τα τέλη του 14ου αιώνα.
Κορνέλιους φαν Κλέφε

Έργο

Ο πίνακάς του Η προσκύνηση των Μάγων προέρχεται από την παράδοση που είχε δημιουργήσει ο πατέρας του, Γιόος φαν Κλέφε. Σε γενικές γραμμές, τα έργα του δείχνουν ισχυρές επιδράσεις από τους Ιταλούς καλλιτέχνες που προαναφέρθηκαν].
Από τα έργα που φιλοτέχνησε στην Αγγλία, ο πίνακας Η Παρθένος και το Βρέφος εκτίθεται στο Μουσείο Φιτζγουίλιαμ. Άλλα έργα του εκτίθενται στο Βασιλικό Μουσείο Καλών Τεχνών Αμβέρσας και στο Groeningemuseum της Μπρυζ.
Εθνικό Πάρκο Δέλτα Αξιού

Κλιματολογία

Το κλίμα της περιοχής είναι το καλοκαίρι θερμό, χωρίς ιδιαίτερες θερμοκρασιακές εξάρσεις, και το χειμώνα ψυχρό και υγρό. Σπάνια παρατηρούνται ακραία φαινόμενα το χειμώνα, με χιονόπτωση, ενώ ακόμα σπανιότερα παγώνουν τα νερά. Το μέσο ετήσιο ύψος βροχής φθάνει τα 442,5 χιλιοστά, με τις περισσότερες βροχές να πέφτουν το φθινόπωρο.

Χλωρίδα και πανίδα

Η χλωρίδα του πάρκου δεν περιλαμβάνει ενδημικά, σπάνια ή απειλούμενα είδη, παρά μόνο τα συνήθη είδη των υγροτόπων, των υφάλμυρων εδαφών και των παραλίων.
Τα οικοσυστήματα των ποταμών του Πάρκου είναι ιδιαίτερα πλούσια σε αριθμό ειδών. Μόνο στο ποταμό Αξιό έχουν μετρηθεί συνολικά είκοσι έξι είδη ψαριών, ενώ στον Αλιάκμονα υπάρχουν είκοσι έξι είδη αυτόχθονα και τέσσερα εισαχθέντα είδη. Ιδιαίτερα πρέπει να αναφερθεί το μαυροτσιρώνι (Rutilus Macedonicus). Μεταξύ  δε των θηλαστικών περιλαμβάνονται o Μυοκάστορας (Myocastor coypus), ο Λαγόγυρος (Citelus Citelus, η Βίδρα (lutra lutra) και ο ελληνικός Βούβαλος (Νεροβούβαλος).
Χέλυς (όργανο)

Η χέλυς ή αλλιώς χελώνη ήταν ένα έγχορδο μουσικό όργανο, κοινό με τη λύρα των αρχαίων Ελλήνων, ονομαζόμενο έτσι από την κυρτή πλάτη ξύλου που είχε σε σχήμα, όπως το κέλυφος της χελώνας. Η λέξη χρησιμοποιήθηκε ως υπαινιγμός για την παλαιότερη λύρα των Ελλήνων, η οποία λέγεται ότι εφευρέθηκε από τον Ερμή.
Η λέξη έχει εφαρμοστεί αυθαίρετα από την κλασική εποχή σε διάφορα έγχορδα όργανα και σήμερα υπάρχουν πολλές αναπαραστάσεις της σε ελληνικά αγγεία, σε πολλές από τις οποίες αντιπροσωπεύεται από ένα πραγματικό κέλυφος.
Το 2012, στο τμήμα Μηχανικών Μουσικής Τεχνολογίας και Ακουστικής του ΤΕΙ Κρήτης μελετήθηκε με σύγχρονες μεθόδους ένα αυθεντικό αντίγραφο μιας αρχαίας Ελληνικής Χέλυος επιβεβαιώνοντας ότι η αρχαία χέλυς ήταν ένα όργανο που συνόδευε την ανθρώπινη φωνή στην ίδια τονικότητα.
Κόμμα Λατρών της Μπύρας (Λευκορωσία)

Το Κόμμα Λατρών της Μπύρας της Λευκορωσίας, ή ΚΛΜ (ρωσικά: Партия любителей пива, ПЛП‎) ήταν ένα από τα αρκετά κόμματα λατρών της μπύρας που δημιουργήθηκε σε κάποια μετασοβιετικά κράτη, συμπεριλαμβανομένης και της Λευκορωσίας. Καταχωρήθηκε επίσημα στις 30 Δεκεμβρίου του 1993.
Σύμφωνα με το καταστατικό του, "ο κύριος στόχος του ΚΛΜ είναι ο αγώνας για την καθαριότητα και την ποιότητα της εθνικής μπύρας, την κρατική ανεξαρτησία και την ουδετερότητα της Λευκορωσίας, της ελευθερίας των οικονομικών σχέσεων, την προσωπική ακεραιότητα και το απαραβίαστο της ιδιωτικής ιδιοκτησίας" 
Ο πρόεδρος ήταν ο Αντρέι Ρομασέβσκι (Андрей Ромашевский). 
Το 1995 ο Ρομασέβσκι συνελήφθη και φυλακίστηκε για το κάψιμο της σημαίας της Λευκορωσικής ΣΣΔ σε δημόσια θέα. Κρατήθηκε για "χουλιγκανισμό" ("злостное хулиганство, совершенном с особым цинизмом", μετάφραση: "κακόβουλος "χουλιγκανισμός", διαπραγμένος με έντονο κυνισμό"), και μετά από 3 μήνες φυλάκισης, στις 19 Ιουλίου 1996 έλαβε ποινή με αναστολή για δύο χρόνια από την φυλακή. Ο Ρομασέβσκι αρνείται ότι ήταν αυτός που έκαψε τη σημαία, αναφερόμενος σε ένα βίντεο της εκδήλωσης. Αργότερα μετανάστευσε πρώτα στη Πολωνία και την Τσεχία και έγινε Τσέχος πολίτης. Μετά οι υποθέσεις του κόμματος μπήκαν σε σύγχυση. 
Το κόμμα εκκαθαρίστηκε το 1998 από το Λευκορωσικό Ανώτατο Δικαστήριο. Η επίσημη αιτία της εκκαθάρισης του ΚΛΜ (καθώς και πολλών άλλων κομμάτων) ήταν η αποτυχία του κόμματος να αντιμετωπίσει το αίτημα του Λευκορωσικού Υπουργείου Δικαιοσύνης για στατιστικά στοιχεία μελών και τη διοικητική δομή του κόμματος.
Το λογότυπο του Κόμματος είναι ένας υπαινιγμός για τον "μεθυσμένο σκαντζόχοιρο" ένα στερεότυπο των ρωσικών αστείων.
Πυθαγόρας (στιχουργός)

Βιογραφία

Γεννήθηκε το 1930 στο Αγρίνιο, όπου και έζησε μέχρι τα 18 του χρόνια. Οι γονείς του κατάγονταν και οι δύο από τη Σάμο. Είχαν γνωριστεί στη Σμύρνη, λίγο πριν την Καταστροφή, όπου η μητέρα του ήταν δασκάλα και ο πατέρας του έφεδρος αξιωματικός. Η Μικρασιατική Καταστροφή σημάδεψε την οικογενειακή τους ζωή και επηρέασε αργότερα και το έργο του ως συνθέτη.
Το 1940, με το ξέσπασμα του Πολέμου, ο Πυθαγόρας μόλις είχε γραφτεί στο οκτατάξιο γυμνάσιο αρρένων Αγρινίου. Κατά τη διάρκεια της Κατοχής, οι γονείς του και οι αδελφές του είχαν καταφύγει στον ορεινό Βάλτο, ο αδελφός του ήταν αντάρτης, ενώ ο ίδιος φιλοξενούνταν από συγγενείς σε χωριό της Μακρυνείας. Σε ηλικία 14 ετών, το Μάρτιο του 1944 κατατάχτηκε και αυτός στον ΕΛΑΣ και τελείωσε το Γυμνάσιο μετά τη λήξη του πολέμου.
Ήδη από το Γυμνάσιο υπέγραφε ως «Πυθαγόρας», χωρίς το επώνυμό του, και στην ερώτηση καθηγητή του γιατί δεν γράφει και το επώνυμο, αυτός απάντησε: «Ένας είναι ο Πυθαγόρας, όλοι με ξέρουν, δε χρειάζεται το επώνυμο». Με το μικρό του όνομα έμελλε να γίνει και αργότερα γνωστός.
Μετά το Γυμνάσιο, το 1949, έφυγε για την Αθήνα. Φοίτησε στη Δραματική Σχολή του Ωδείου Αθηνών, με δάσκαλο τον Δημήτρη Ροντήρη. Από τη Σχολή αποφοίτησε με άριστα, αλλά δεν ήταν αυτό ακριβώς που ζητούσε. Εργάστηκε για λίγο στο θέατρο, γρήγορα όμως στράφηκε στη συγγραφή στίχων και επιθεωρήσεων, κινηματογραφικών σεναρίων, στην οποία επικεντρώθηκε ιδίως από το 1958 και μετά. Το 1973 διετέλεσε έκτακτο μέλος, το 1974 πάρεδρος και το 1975 τακτικό μέλος της εταιρείας θεατρικών συγγραφέων.
Έγραψε δεκάδες τραγούδια, που αγαπήθηκαν, τραγουδήθηκαν και τραγουδιούνται μέχρι και σήμερα, με σημαντικότερο ίσως σταθμό στο έργο του τη "Μικρά Ασία" για το οποίο είναι χαρακτηριστική η αποτύπωση του Καλδάρα όταν αναφερόμενος σ' αυτή τους τη συνεργασία, είπε: «Θα υπενθυμίσω μόνο το έργο του "Μικρά Ασία" που είχα την τύχη να μελοποιήσω εγώ, που συγκίνησε το πανελλήνιο και που... με τόσο μεγάλη μαεστρία, στα στενά πλαίσια ενός δίσκου βέβαια, επεξεργάστηκε το θέμα της Μικρασιατικής Καταστροφής και που μόνο αυτό στάθηκε αρκετό να του ανοίξει την πόρτα για το Πάνθεον των μεγάλων του λαϊκού στίχου.»
Μανιώδης καπνιστής και αρνούμενος να πειθαρχήσει στις συστάσεις των ιατρών του, πέθανε αιφνίδια από έμφραγμα σε ηλικία μόλις 49 ετών, στις 12 Νοεμβρίου 1979 και κηδεύτηκε στο Μαρούσι.
Volkswagen Arena

Ιστορία

Το Volkswagen Arena ολοκληρώθηκε το 2002. Πιο πριν η Βόλφσμπουργκ χρησιμοποιούσε το VFL Stadion σας έδρα της. Το Volkswagen Arena χρησιμοποιείται κυρίως για τα εντός έδρας παιχνίδια της Βόλφσμπουργκ.

Χωρητικότητα

Το Volkswagen Arena έχει χωρητικότητα 30.000 θεατών. Οι 22.000 είναι για καθισμένους θεατές ενώ 8.000 για όρθιους. Στις ευρωπαϊκές διοργανώσεις χρησιμοποιούνται μόλις 26.385 θέσεις.
Τα απόρρητα της Νυρεμβέργης

Πλοκή

Η Δίκη της Νυρεμβέργης αφορά μία στρατιωτική δίκη όπου τέσσερις δικαστές κατηγορούνται για εγκλήματα εναντίον της ανθρωπότητας τα οποία διέπραξαν κατα τη διάρκεια του Εθνικοσοσιαλισμού. Ο Δικαστής Νταν Χέιγουντ προσπαθεί να καταλάβει πως ο κατηγορούμενος Ερνστ Γιάνινγκ απήγγειλε ποινές που οδήγησαν σε γενοκτονία και γενικότερα πως ο γερμανικός λαός έκανε τα στραβά μάτια στο Ολοκαύτωμα. Έτσι γίνεται φίλος με τη χήρα ενός Γερμανού Στρατηγού και συνομιλεί με πολλούς Γερμανούς με διαφορετικές γνώμες για τον πόλεμο. Επίσης γνωρίζει τον Λοχαγό του Αμερικανικού Στρατού Μπάιερς, που ανήκει στην αμερικανική ομάδα της ακρόασης και την Αϊρίν Γουόλνερ, η οποία φοβάται να καταθέσει.
Η ταινία εξετάζει και ερωτήματα της ατομικής συνενοχής στα εγκλήματα που διαπράχθηκαν και δείχνει ιστορικό υλικό που γύρισαν οι Αμερικανοί στρατιώτες μετά την απελευθέρωση από τα Ναζιστικά στρατόπεδα συγκέντρωσης, που τα παρουσιάζει στο δικαστήριο ο Συνταγματάρχης Ταντ Λόσον. Το υλικό δείχνει τεράστιους σωρούς από πτώματα που τα θάβουν μπουλντόζες. 
Η ταινία τελειώνει με τον Δικαστή Χέιγουντ να πρέπει να διαλέξει ανάμεσα στον πατριωτισμό και τη δικαιοσύνη.

Παραγωγή

Η Μαρλέν Ντίτριχ είχε να αντιμετωπίσει ένα μεγάλο πρόβλημα στη σκηνή όπου η Κυρία Μπέρτχολτ λέει στο Δικαστή Χέιγουντ ότι οι Γερμανοί δεν ήξεραν τα αποτρόπαια πράγματα που συνέβαιναν στη Ναζιστική Γερμανία κατά τη διάρκεια του πολέμου. Η Ντίτριχ, που κατά τη διάρκεια του πολέμου συνεργαζόταν με τους Συμμάχους εναντίον των Ναζί, είχε στα γυρίσματα ένα συναίσθημα τόσο απωθητικό που δεν μπορούσε να συγκεντρωθεί. Μπόρεσε να ολοκληρώσει τη σκηνή αφού μίλησε με τον Σπένσερ Τρέισι. Σύμφωνα με μια συνέντευξη του εγγονού της, Πίτερ Ρίβα, η Ντίτριχ αρρώσταινε σε σημείο να κάνει εμετό με τη σκηνή αυτή. Ο μονόλογος του Σπένσερ Τρέισι στο φινάλε της ταινίας γυρίστηκε μια φορά. Οι Γερμανοί κριτικοί δεν ήταν τόσο εντυπωσιασμένοι με το αποτέλεσμα της ταινίας σε αντίθεση με τους Αμερικανούς. Όλη η ταινία γυρίστηκε στη Νυρεμβέργη.

Κάστινγκ

Για το ρόλο του Ερνστ Γιάνινγκ αρχικά είχε προταθεί ο Λόρενς Ολίβιε.
Ο Μάρλον Μπράντο ήθελε να παίξει το ρόλο του Γερμανού δικηγόρου Χανς Ρολφ που υπερασπίζεται τους κατηγορούμενους δικαστές. Για να κερδίσει το ρόλο προσέγγισε τον σκηνοθέτη της ταινίας Στάνλεϊ Κρέιμερ. Παρά το γεγονός ότι Κρέιμερ και ο Μαν ήταν ενθουσιασμένοι στην ιδέα ότι θα είχαν έναν ηθοποιό με το ταλέντο του Μπράντο, εντυπωσιάστηκαν τόσο πολύ με την ερμηνεία του Μαξιμίλιαν Σελλ, που τον προτίμησαν, αν και τότε ο Σελλ δεν ήταν ακόμα ευρέως γνωστός. Πολλοί από τους ηθοποιούς ζήτησαν λιγότερα χρήματα από τη συνηθισμένη αμοιβή τους λόγω της λεπτότητας και της σοβαρότητας του θέματος που προσέγγιζε η ταινία.

Ελληνικές προβολές

Η ταινία προβλήθηκε για πρώτη φορά στην Ελλάδα το 1961 με τίτλο Τα απόρρητα της Νυρεμβέργης και επαναπροβλήθηκε το 2008 με τον εναλλακτικό τίτλο Η δίκη της Νυρεμβέργης.
Τομαζίνα Μοροζίνι

Βιογραφία

Γεννήθηκε στη Βενετία, ως κόρη του Μικέλε Σμπάρρα Μοροζίνι, πατρίκου της Βενετίας.
Έκανε γάμο με τον Στέφανο, τέταρτο γιο του Ανδρέα Β΄ της Ουγγαρίας. Ο Ανδρέας Β΄ είχε τρεις γιους από τον πρώτο του γάμο (Μπέλα Δ , Κολομάν, Ανδρέα) και τον Στέφανο από τον τρίτο του γάμο. Όταν το 1235 απεβίωσε ο Ανδρέας Β΄, οι τρεις πρώτοι γιοί του αμφισβήτησαν τη γνησιότητα τού Στεφάνου και δεν του επέτρεψαν εισοδήματα. Ο Στέφανος πήγε στη Βενετία, όπου ζούσε εξόριστος και νυμφεύτηκε -πρώτα την Ισαβέλλα Τραβερσάνι και μετά- την Τομαζίνα. Ο γιος τους έλαβε το όνομα του πάππου του Ανδρέα Β΄. Τον Μπέλα Δ΄ διαδέχθηκε ο γιος του Στέφανος Ε΄ και αυτόν ο γιος του Λαδίσλαος Δ΄, που απεβίωσε άτεκνος το 1290. Ο Ανδρέας έμεινε ο μόνος άρρην του Οίκου του Άρπαντ και η Τομαζίνα υποστήριξε το δικαίωμά του στη διαδοχή. Πράγματι στέφθηκε ως Ανδρέας Γ΄ και αφού κάλεσε τη μητέρα του στην Ουγγαρία, την έκανε δούκισσα της Σλαβονίας, τίτλο που είχε ο διάδοχος. 
Η Τομαζίνα απεβίωσε το 1300, υποτίθεται από δηλητηρίαση, στην Όμπουντα. Το επόμενο έτος απεβίωσε και ο Ανδρέας Γ΄, και η φήμη έλεγε ότι η αιτία ήταν η ίδια. Έπειτα από δύο διεκδικητές, τον διαδέχθηκε ο μικρανιψιός του Λαδισλάου Δ΄, ο Κάρολος Α΄ των Καπετιδών-Ανζού.
Σχέσεις Κύπρου και Κατάρ

Ως σχέσεις Κύπρου και Κατάρ εννοούνται οι διμερείς σχέσεις μεταξύ της Κυπριακής Δημοκρατίας και του Κράτους του Κατάρ. Το Κατάρ εκπροσωπείται στην Κύπρο μέσω της πρεσβείας του στη Λευκωσία. Η Κύπρος εκπροσωπείται στο Κατάρ μέσω της πρεσβείας της στη Ντόχα.

Ιστορία

Οι διμερείς επαφές μεταξύ των δύο χωρών ξεκίνησαν στα μέσα της δεκαετίας του 1950 όταν η Κύπρος ήταν βρετανική αποικία. Εκείνη την εποχή, Κύπριοι επένδυσαν στην καταριανή οικονομία και ίδρυσαν επιχειρήσεις.

Διπλωματική εκπροσώπηση

Η πρεσβεία του Κατάρ στη Λευκωσία εγκαινιάστηκε το 2007. Ο Σουλτάν Ιμπραήμ Αλ-Μαχμούντ είναι ο τρέχων Καταριανός πρέσβης στην Κύπρο. Η κυπριακή πρεσβεία στη Ντόχα εγκαινιάστηκε το 2003. Η κυπριακή πρεσβεία στο Κατάρ είναι η πρώτη κυπριακή πρεσβεία σε κράτος-μέλος του Συμβουλίου Συνεργασίας του Κόλπου. Ο σημερινός κύπριος πρέσβης στο Κατάρ είναι ο Χαράλαμπος Παναγίδης.

Διπλωματική συνεργασία

Τον Απρίλιο του 2010, ο καταριανός εμίρης Χαμάντ μπιν Χαλίφα αλ Θανί διεξήγαγε επίσημη επίσκεψη στην Κύπρο. Κατά την διάρκεια της επίσκεψης υπεγράφη προκαταρκτική συμφωνία. Το θέμα της συμφωνίας ήταν η κοινή επένδυση των δύο χωρών σε ακίνητα. Τον Μάιο του 2011, η Κύπρος και το Κατάρ οριστικοποίησαν την συμφωνία. Η συμφωνία συνεπαγόταν με αναπτυξιακά έργα κοντά στο Χίλτον Λευκωσίας, συμπεριλαμβανομένου ενός νέου εμπορικού κέντρου, πεντάστερου ξενοδοχείου, γραφείων και διαμερισμάτων.
Σε δηλώσεις του στον τύπο, ο πρόεδρος Χριστόφιας δήλωσε ότι μεταξύ των θεμάτων που συζητήθηκαν ήταν οι διμερείς σχέσεις Κύπρου-Κατάρ και τρόποι για την ενίσχυση τους. Επίσης συζητήθηκε ότι η κοινή επένδυση με την Qatari Diar ήταν μεγάλης σημασίας, σημειώνοντας το υψηλό επίπεδο των διμερών σχέσεων και την ταχεία άνοδο της συνεργασίας μεταξύ των δύο χωρών.
Οι εισαγωγές της Κύπρου από το Κατάρ σχεδόν διπλασιάστηκαν από το 2006 έως το 2010, ενώ οι κυπριακές εξαγωγές προς το Κατάρ αυξήθηκαν σημαντικά. Το 2010, το Κατάρ ήταν ο 22ος μεγαλύτερος εισαγωγέας της Κύπρου.
Τζώρτζ Νέβιλ (αρχιεπίσκοπος)

Αρχιεπίσκοπος της Υόρκης

Η ενθρόνιση του Τζωρτζ Νέβιλ στην θέση του αρχιεπισκόπου της Υόρκης τον Σεπτέμβριο του 1465 έγινε σε μια μεγαλοπρεπή τελετή στην οποία ο Τζώρτζ Νέβιλ για να δείξει τα πλούτη του κάλεσε 28 ευγενείς, 59 ιππότες, 10 ηγουμένους, 7 επισκόπους και αναρίθμητους επισκόπους, κληρικούς, κυρίες και υπηρέτες. Σε κάθε γεύμα υπήρχαν συνολικά 2500 άτομα από την οικογένεια του αρχιεπισκόπου, τους συγγενείς και τους υπηρέτες του. Οι προσκεκλημένοι κατανάλωσαν 4000 περιστέρια, 2000 κοτόπουλα, 204 γερανούς, 104 παγόνια, 100 όρνιθες, 400 κύκνους, 400 ερωδιούς, 113 βόδια, έξι άγριους ταύρους, 608 λούτσους και τσουγκράνες, 12 φώκιες, 1000 πρόβατα, 304 μοσχάρια, 2000 γουρούνια, 1000 μύδια, 400 μίσχους, 200 δωδεκάδες πουλιών που ονομάζονταν "περιλαίμια", 4000 αγριόπαπιες, 204 ερωδιούς, 200 φασιανούς, 500 πέρδικες, 400 ζαχαροκάλαμα, 100 κουλούρες, 1000 ερωδιούς, πάνω από 500 ελάφια, 4000 κρύες και 1500 ζεστές πίτες από ζαχαροκάλαμο, 4000 δίσκοι ζελέ, 4000 ψημένες τάρτες, 2000 ζεστές κρέμες με ψωμί και 100 τόνους κρασιού. Η μεγαλοπρέπεια του γεύματος των Νέβιλ είναι ενδεικτικό της πολυτέλειας των γευμάτων στην αριστοκρατική Αγγλία του 15ου αιώνα.

Επαναφορά του Εδουάρδου Δ΄

Τα επόμενα χρόνια τα αδέλφια Νέβιλ έχασαν την υποστήριξη του Εδουάρδου Δ΄, τον Ιούνιο του 1467 ο βασιλιάς τους αφαίρεσε την μεγάλη σφραγίδα για να τους τιμωρήσει για τα σχέδια τους στον θρόνο. Μετά από μια επιτυχή εξέγερση στο Γιορκσάιρ με τον Γουόρικ ο βασιλιάς έπεσε στα χέρια του επισκόπου που τον αιχμαλώτισε για σύντομο χρονικό διάστημα και μετά του επέτρεψε να δραπετεύσει.
Μετά την ήττα του Γουόρικ από της βασιλικές δυνάμεις στο Στάμφορντ (1470) ο αρχιεπίσκοπος Νέβιλ ορκίστηκε υπακοή στον Εδουάρδο Δ΄ αλλά το σύντομο διάστημα που επανήλθε στον θρόνο ο Ερρίκος ΣΤ΄ της Αγγλίας διορίστηκε Καγκελάριος. Μετά την επιστροφή του Εδουάρδου Δ΄ τάχτηκε ξανά στο πλευρό του βασιλιά και του παρέδωσε τον Ερρίκο ΣΤ΄ στα χέρια του, έμεινε για λίγο αιχμάλωτος μαζί του στον Πύργο του Λονδίνου.
Ο Εδουάρδος Δ΄ συγχώρεσε τον Τζωρτζ Νέβιλ τον Απρίλιο του 1471 αλλά αργότερα στις 25 Απριλίου 1472 κατηγορήθηκε για προδοσία και δραπέτευσε κρυφά στην Γαλλία, έμεινε αιχμάλωτος στο κάστρο του Χαμ στο Καλαί. Επέστρεψε στην Αγγλία τον Νοέμβριο του 1474 και πέθανε στις 8 Ιουνίου 1476.
Ο αρχιεπίσκοπος Νέβιλ ήταν προστάτης των γραμμάτων και των τεχνών, δωρητής στο Πανεπιστήμιο της Οξφόρδης ιδιαίτερα στο Κολέγιο του Μπάλιολ. Έδειξε έντονο ενδιαφέρον στην εκμάθηση των Ελληνικών και στην μετάφραση Ελληνικών χειρογράφων.
Δημοσκόπηση

Δημοσκόπηση είναι η έρευνα της κοινής γνώμης που διενεργείται με επιστημονική μεθοδολογία από εξειδικευμένο προσωπικό και σκοπό έχει την στατιστική καταγραφή της πραγματικότητας αναφορικά με τις απόψεις ή τις προθέσεις πάνω σε συγκεκριμένα ζητήματα, τα οποία τίθενται με τη μορφή ερωτημάτων σε επιλεγμένο στατιστικό δείγμα από ανθρώπους.
Στην καθομιλουμένη λέγεται και "γκάλοπ", από τον Τζορτζ Γκάλοπ (George Gallup), ιδρυτή του Αμερικανικού Ιδρύματος Κοινής Γνώμης (American Institute of Public Opinion, μετέπειτα The Gallup Organization), ενός πολύ γνωστού επαγγελματία των δημοσκοπήσεων.
Στην Ελλάδα οι δημοσκοπήσεις που έχουν άμεση ή έμμεση σχέση με κοινοβουλευτικές εκλογές, δημοψηφίσματα, εκλογές για την ανάδειξη αντιπροσώπων στο Ευρωπαϊκό 
Κοινοβούλιο, νομαρχιακές, δημοτικές και κοινοτικές εκλογές, ανεξαρτήτως του χρόνου διενέργειας τους, ρυθμίζονται από τον Ν. 3603/2007.
Κοκότ (μαγειρική)

Περιγραφή

.

Χρήση

Χρησιμοποιείται στην μαγειρική ως κατσαρόλα για βράσιμο ή ψήσιμο φαγητών και γλυκών. Στα εστιατόρια ζεσταίνουν ατομικές μερίδες ραγκού, σούπας, γκρατέν ή σουφλέ, στην Κοκότ, για να τις σερβίρουν στους πελάτες τους.
Μωρά του Μπάσμπι

Τα «Μωρά του Μπάσμπι» ή «Μπέμπηδες του Μπάσμπι» ήταν η ονομασία που δόθηκε σε μια γενιά παικτών της Μάντσεστερ Γιουνάιτεντ, οι οποίοι είχαν αποκτηθεί και προπονηθεί από τον, τότε, αρχισκάουτερ του συλλόγου, Τζο Άρμστρονγκ και τον βοηθό προπονητή Τζίμι Μέρφι, οι οποίοι κατάφεραν να προβιβαστούν από τις ακαδημίες του συλλόγου έως την πρώτη ομάδα, υπό την τεχνική καθοδήγηση του Ματ Μπάσμπι.
Τα Μωρά του Μπάσμπι έγιναν γνωστά όχι μόνο για το νεαρό της ηλικίας και το ταλέντο τους, αλλά και για το γεγονός ότι προέρχονταν από τα "σπλάχνα" του συλλόγου και δεν ήταν αγορασμένοι από άλλη ομάδα, κάτι που αποτελούσε συνήθεια τότε, όπως και σήμερα. Ο συγκεκριμένος όρος, προερχόμενος από τον δημοσιογράφο της Manchester Evening News Φρανκ Νίκλιν το 1951, τις περισσότερες φορές αναφέρεται στους ποδοσφαιριστές που κατέκτησαν τα πρωταθλήματα των σεζόν 1955–56 και 1956–57 με μέσο όρο ηλικίας τα 21 και 22 έτη αντιστοίχως.
Οχτώ από τους παίκτες – Ρότζερ Μπιρν (28), Έντι Κόλμαν (21), Μαρκ Τζόουνς (24), Ντάνκαν Έντουαρντς (21), Μπίλι Γουίλαν (22), Τόμι Τέιλορ (26), Ντέιβιντ Πεγκ (22) και Τζοφ Μπεντ (25) – πέθαναν είτε στη διάρκεια είτε ως αποτέλεσμα της αεροπορικής τραγωδίας του Μονάχου τον Φεβρουάριο του 1958, ενώ o Τζάκι Μπλάνκφλαουερ (24 ετών όταν συνέβη η τραγωδία) καθώς και ο βετεράνος Τζόνι Μπέρι (31 ετών όταν συνέβη η τραγωδία) τραυματίστηκαν σε τέτοιο βαθμό ώστε δεν κατάφεραν ποτέ ξανά να αγωνιστούν.
Ο τελευταίος εναπομείνας παίκτης της προ Μονάχου ομάδας, ο Μπόμπι Τσάρλτον (20 ετών την εποχή του δυστυχήματος), αποσύρθηκε από την ενεργό δράση το 1975. Αν και είχε αποχωρήσει από την Μάντσεστερ Γιουνάιτεντ δύο χρόνια νωρίτερα, συνέχιζε να αγωνίζεται ως παίκτης-προπονητής για λογαριασμό της Πρέστον Νορθ Εντ.
Όβτσα

Η Όβτσα (σερβικά : Овча) είναι παλιό χωριό της Σερβίας, σήμερα συνοικία της πόλεως του Βελιγραδίου. Διοικητικά ανήκει στον δήμο Παλίλουλα και σύμφωνα με την απογραφή του 2011 έχει 2.742 κάτοικοι. . Απέχει 13 χλμ από το κέντρο του Βελιγραδίου.
Η οικονομία της πόλης της πόλης στηρίζεται στη γεωργία. Κοντά στην πόλη υπάρχουν μεγάλες δεξαμενές αποθήκευσης φυσικού αερίου που κυριαρχούν στο γύρω τοπίο.

Ιστορία

Η πρώτη αναφορά για την Όβτσα χρονολογείται από το 1456 όπου αναφέρεται χωριό με την ονομασία "Όβτσι" (Ovčí), ήταν μέρος της κομητείας του Σύρμιου , που ανήκε στο Βασίλειο της Ουγγαρίας. Το όνομα της πόλης σημαίνει βοσκός και οι πρώτοι κάτοικοι του ήταν βοσκοί, πιστεύεται ότι προέρχεται από τη σερβική λέξη "ovčar", που σημαίνει «βοσκός». Το χωριό κατακτήθηκε από την Οθωμανική Αυτοκρατορία το 1537 και εντάχθηκε διοικητικά στο Σαντζάκι του Σμεντέρεβο. Στα μέσα του 17ου αιώνα το χωριό εκκενώθηκε λόγω της πανώλης και ξανακατοικήθηκε το 1813.
Η Όβτσα ήταν μέρος του δήμου Μπόρτσα από τις 30 Μαΐου 1952, ωστόσο το 1955 αποσπάστηκε στον δήμο Κρνάγιατσα και από το 1965 ανήκει διοικητικά στον δήμο Παλίλουλα.

Αξιοθέατα

Στα αξιοθέατα της Όβτσα είναι ο ναός Κωνσταντίνου και Ελένης που χτίστηκε μεταξύ 1921 και 1931 σε Σερβοβυζαντινό ύφος, είναι ένα σπάνιο δείγμα του είδους του στην περιοχή του Βανάτου και είναι εισηγμένο σήμερα στον κατάλογο των πολιτιστικών μνημείων της πόλης του Βελιγραδίου . Διαθέτει μία βιβλιοθήκη, την "βιβλιοθήκη Milutin Bojic" που είναι η κεντρική βιβλιοθήκη του δήμου Παλίλουλα καιυ δημιουργήθηκε το 1957.